stanford-oval/wikipedia huggingface dataset:
กาแล็กซีซูเปอร์โนวา

"กาแล็กซีซูเปอร์โนวา" (อังกฤษ: Galaxy Supernova) เป็นซิงเกิลภาษาญี่ปุ่นลำดับที่แปดของกลุ่มศิลปินหญิงเกาหลีใต้ เกิลส์เจเนอเรชัน บรรจุในสตูดิโออัลบั้มภาษาญี่ปุ่น เลิฟแอนด์พีซ และปล่อยออกมาเป็นซิงเกิลลำดับที่สองของอัลบั้มในวันที่ 18 กันยายน ค.ศ. 2013 เพลงเขียนโดยเฟรเดอริก เทา นอรด์ซู สโกลเดน, ฟริโดลิน นอรด์ซู สโกลเดน, คะมิคะโอะรุ และมาร์ติน โฮเบิร์จ เฮดีการ์ด โดยมีโนะโซะมุ ทสึชิยะ เป็นโปรดิวเซอร์ ทางด้านดนตรีแล้ว เพลง "กาเล็กซีซูเปอร์โนวา" เป็นเพลงแนวอิเล็กโทรป็อป
ตัวเพลงได้รับคำตอบรับจากนักวิจารณ์โดยรวมอยู่ในด้านบวก ถูกยกมาเปรียบเทียบรูปแบบเพลงกับซิงเกิลภาษาญี่ปุ่นก่อนหน้าอย่าง เพลง "มิสเตอร์แท็กซี่" และเพลง "ปาปารัซซี" เพลงทำตำแหน่งสูงสุดในอันดับที่ 3 บนออริคอนซิงเกิลชาร์ต และอันดับที่ 4 บนเจแปนฮอต 100 มิวสิกวิดีโอสำหรับเพลง "กาแล็กซีซูเปอร์โนวา" ปล่อยออกมาในวันที่ 5 กันยายน ค.ศ. 2013 เกิลส์เจเนอเรชันได้แสดงสดเพื่อส่งเสริมเพลงในรายการซีเครตไลฟ์ และไลฟ์มอนส์เตอร์ ในประเทศญี่ปุ่น
กำลังของ 2

ในวิชาคณิตศาสตร์ กำลังของ 2 (อังกฤษ: power of two) เป็นจำนวนในรูป 2n โดยที่ n เป็นจำนวนเต็ม คือ ผลลัพธ์ของการยกกำลังโดยที่จำนวน 2 เป็นฐาน และจำนวนเต็ม n เป็นเลขชี้กำลัง
ในบริบทที่พิจารณาเฉพาะจำนวนเต็ม n ถูกจำกัดให้มีค่าเป็นศูนย์หรือบวก ฉะนั้นจึงได้ค่าเป็น 1, 2, และ 2 คูณกับตัวมันเอง n ครั้ง
เนื่องจาก 2 เป็นฐานของระบบเลขฐานสอง กำลัง 2 จึงพบบ่อยในวิทยาการคอมพิวเตอร์ การเขียนในฐานสอง กำลัง 2 จะมีรูป 100…000 หรือ 0.00…001 เสมอเช่นเดียวกับกำลัง 10 ในระบบเลขฐานสิบ
กาฮารีงัน

ภาพซันดุงและหลุมศพอีกสองหลุมข้างกัน (ภาพล่าง) ในกาลีมันตันตะวันตก
กาฮารีงัน (อินโดนีเซีย: Kaharingan) คือศาสนาพื้นเมืองของชาวดายะก์บนเกาะบอร์เนียวของประเทศอินโดนีเซีย โดย กาฮารีงัน นั้นมีความหมายว่าพลังแห่งชีวิตและความเชื่อ คือเชื่อในการมีอยู่เทพเจ้า ที่มีเทพเจ้าสูงสุดเพียงพระองค์เดียวตามหลักปรัชญาปัญจศีลของอินโดนีเซียข้อที่หนึ่ง ซึ่งกาฮารีงันเองก็รับอิทธิพลฮินดูจากชวามาช้านานแล้ว รัฐบาลจึงมองว่ากาฮารีงันไม่ใช่ศาสนา หากแต่ถือเป็นเพียงศาสนาฮินดูท้องถิ่นรูปแบบหนึ่ง และอาจเป็นเพราะศาสนาฮินดูเป็นหนึ่งในหกศาสนาที่รัฐบาลอินโดนีเซียให้การยอมรับอย่างเป็นทางการ กาฮารีงันมีเทศกาลที่สำคัญคือเทศกาลตีวะฮ์ (Tiwah) ที่จะมีการบูชายัญควาย วัว หมู และไก่ถวายแด่องค์เทพเจ้า
กาฮารีงัน มาจากคำดายะก์เก่าว่า ฮาริง (Haring) แปลว่า "ชีวิต" หรือ "มีชีวิตอยู่" โดยมีสัญลักษณ์ประจำศาสนาคือภาพต้นไม้แห่งชีวิตที่มีกิ่งก้านสาขาและหอก ยอดบนสุดจะมีรูปนกเงือกและดวงอาทิตย์ ที่สองสิ่งหลังนี้เป็นสัญลักษณ์แทนเทพเจ้าสูงสุดคือ รันยิงมาฮาลาลา (Ranying Mahalala) โดยจะมีพ่อหมอที่เรียกว่าบาเลียน (Balian) เป็นผู้นำในการประกอบพิธีกรรมทางศาสนา หรือทำพิธีกรรมไสยศาสตร์อื่น ๆ หากชาวกาฮารีงันถึงแก่มรณกรรมก็จะมีพิธีศพครั้งแรกคือการฝัง ก่อนขุดศพขึ้นมาประกอบพิธีอีกครั้งโดยนำกระดูกมาไว้ในซันดุง (Sandung) ซึ่งเป็นโกศที่มีลักษณะเหมือนศาลพระภูมิตามคติไทย และเชื่อว่าวิญญาณของบรรพชนที่ตายไปจะเป็นผีดีมาปกป้องหมู่บ้านจากภยันตราย
ปัจจุบันชาวดายะก์หลายเผ่านิยมเข้ารีตศาสนาคริสต์และอิสลามกันมากขึ้น ผู้ที่นับถือกาฮารีงันก็ลดลงอย่างน่าใจหาย
อ้างอิงและเชิงอรรถ

↑  Belford, Audrey (September 25, 2011). "Borneo Tribe Practices Its Own Kind of Hinduism". New York Times. สืบค้นเมื่อ 1 March 2014.
↑  Anthropos, Volume 102, Issue 2, Österreichische Leo-Gesellschaft, Görres-Gesellschaft, Anthropos Institute; Zaunrith'sche Buch-, Kunst- und Steindruckerei, 2007,
"...เป็นที่สังเกตเกี่ยวกับความคิดเห็นเชิงบวกด้านการตระหนักรู้ของผู้ที่เป็นกาฮารีงันในหมู่บ้าน ด้วยพวกเขากล่าวอย่างเปิดเผยว่า "เราคือชาวฮินดู" เช่นเดียวผู้คนในปาลังลารายาที่ภูมิใจยิ่งที่พวกเขาเป็นส่วนหนึ่งของประชาคมโลกฮินดู..."
↑  Greer, Charles Douglas (2008). Religions of Man: Facts, Fibs, Fears and Fables. Bloomington, IN: AuthorHouse. p. 135. ISBN 1-4389-0831-8.
กาแฟเย็น

ระวังสับสนกับ กาแฟชงเย็น
กาแฟเย็นที่ชงด้วยวิธีการชงเย็น
กาแฟเย็น (อังกฤษ: iced coffee) คือเครื่องดื่มกาแฟชนิดหนึ่งที่เสิร์ฟแบบเย็น อาจได้จากการชงกาแฟตามปกติ (เช่น ใช้เครื่องชงกดแบบฝรั่งเศส ฯลฯ) แล้วเทใส่น้ำแข็งหรือผสมนมแช่เย็น หรือได้จากการชงเย็นโดยตรง ในการชงร้อนอาจเติมสารให้ความหวานหรือสารแต่งกลิ่นรสก่อนทำให้เย็นลงเพื่อช่วยให้สารเหล่านั้นละลายได้เร็วขึ้น หรืออาจเติมความหวานโดยใช้น้ำตาลที่ละลายน้ำไว้ล่วงหน้าก็ได้
กาแฟเย็นมีจำหน่ายทั่วไปในร้านกาแฟส่วนใหญ่ โดยทั่วไปจะชงกาแฟชนิดนี้ด้วยอัตราส่วนความเข้มข้นที่สูงกว่ากาแฟทั่วไป เนื่องจากกาแฟจะเจือจางลงเมื่อน้ำแข็งละลาย ในออสเตรเลีย iced coffee เป็นศัพท์ทั่วไปที่ใช้เรียกเครื่องดื่มนมแต่งกลิ่นรสกาแฟบรรจุกล่อง
| ด ค กกาแฟ |
| --- | --- |
หัวข้อ:  เศรษฐศาสตร์  การค้าโดยชอบธรรมของกาแฟ  ผลกระทบต่อสุขภาพ  ประวัติศาสตร์ 
การผลิต:  กระบวนการผลิตกาแฟ  แหล่งปลูกกาแฟ 
ชนิดและสายพันธุ์:  รายชื่อพันธุ์กาแฟ  อะแรบิกา  ชาริเยอร์  โรบัสตา  ใบใหญ่ (ไลเบริกา) 
ส่วนประกอบ:  Cafestol  Caffeic acid  กาเฟอีน  เมล็ดกาแฟ  Furan-2-ylmethanethiol 
กระบวนการผลิตกาแฟ:  การคั่วเมล็ดกาแฟ  การสกัดกาเฟอีน  การบำบัดน้ำเสีย  การคั่วกาแฟที่บ้าน 
การจัดเตรียม/การผลิต:  กาแฟกระป๋อง  กาแฟชงเย็น  กาแฟตุรกี  กาแฟแบบหยดร้อน  กาแฟสำเร็จรูป  กาแฟอาหรับ  เครื่องชงกดกาแฟแบบฝรั่งเศส  เครื่องชงกาแฟ  เครื่องชงกาแฟแบบชะสกัด  เครื่องชงกาแฟแบบเป็นกาหยด  เครื่องชงกาแฟแบบสุญญากาศ  เครื่องชงกาแฟแบบเอสเปรสโซ  เจซแว  เจอเบอนา  ชอร์เรอาดอร์  น็อกบ็อกซ์  ภาชนะบรรจุกาแฟแบบใช้ครั้งเดียว  หม้อชงกาแฟโมคา  เอสเปรสโซ ดอปปีโย  ริสเตรตโต  ลุงโก  แอโรเพรสส์ 
ประเภทของกาแฟ:  อัฟโฟกาโต  คัฟแฟะอาเมรีคาโน  Bica  Bicerin  แบล็ค รัสเชี่ยน  กาแฟเวียดนาม  กาเฟโอแล  กาเฟเดโอยา  กาเฟกอนเลเช  Caffè crema  Café Cubano  โมคา  Café Touba  Caffè corretto  Café com Cheirinho  คัฟแฟะมัคคียาโต  คัปปุชชีโน  การาฆิโย  กาแฟนม  กอร์ตาโด  กาแฟไข่  เอสเปรสโซ  แฟลตไวต์  แฟรปพัชชีโน  กาเลา  Garoto  Greek frappé coffee  กาแฟเย็น  กาแฟกรองอินเดีย (มัทราส)  Ipoh white coffee  กาแฟไอริช  Karsk  กาแฟขี้ชะมด  Kopi tubruk  คัฟเฟลลัตเต  ลัตเตมัคคียาโต  Liqueur coffee  ลองแบล็ก  Lungo  Mazagran  โอเลี้ยง  Red eye  ริสเตรตโต  Rüdesheimer Kaffee  Tenom coffee  กาแฟขาว  White Russian  กาเฟกอนเลเช  Wiener Melange  Yuenyeung 
วิถีชีวิต:  บาริสตา  Caffè sospeso  Coffee ceremony  CoffeeCon  Coffee culture  Coffee cupping  Coffee Palace  ร้านกาแฟ  ฟิก้า  โกปี๊เตี่ยม  Latte art  Viennese coffee house 
เครื่องดื่มทดแทน:  Barley coffee  ชาข้าวบาร์เลย์  Barleycup  Caro  กาแฟธัญพืช  Chicory  Dandelion coffee  Inka  Maya nut  Postum  Qishr
การ์ตูนช่อง

การ์ตูนช่อง หรือ คอมิกส์ (อังกฤษ: comics) เป็นทัศนศิลป์รูปแบบหนึ่งที่ประกอบด้วยรูปภาพที่จัดเป็นช่องๆ และข้อความที่อยู่ในบัลลูนคำพูดหรือเป็นคำบรรยายภาพ เริ่มแรกนั้นการ์ตูนช่องมักเป็นการ์ตูนล้อเลียนและมักจะเล่าเรื่องตลกสั้นๆ ในปัจจุบันการ์ตูนช่องจัดเป็นวรรณกรรมประเภทหนึ่งที่สามารถแบ่งออกได้เป็นประเภทย่อยๆ ได้หลายประเภท ได้แก่
การ์ตูนการเมือง (political cartoons)
การ์ตูนขำขัน (gag cartoons)
การ์ตูนเรื่องยาว (comics or serial cartoons)
การ์ตูนประกอบเรื่อง (illustrated cartoons)
ภาพยนตร์การ์ตูน (animated cartoons)
คอมิกบุ๊ค หรือคอมิกสตริป

หมายถึง รูปภาพการเล่าเรื่องราวต่างๆ โดยลำดับภาพ การคงรักษาบุคลิกภาพต่างๆ ไว้ในภาพลำดับต่าง ๆ กัน และการรวบรวมบทสนทนา หรือคำบรรยายไว้ภายในภาพ ลักษณะเป็น กราฟิกโนเวล แบบการ์ตูนของต่างประเทศอย่างเช่น ซูเปอร์แมน, สไปเดอร์-แมน, แบทแมน โดยการ์ตูนที่นำเสนอเป็นเรื่องราวที่มีความต่อเนื่องกันจนจบ มีคำบรรยายหรือบทสนทนาภายในภาพ การ์ตูนชนิดนี้ปรากฏอยู่ในนิตยสารและหนังสือพิมพ์เรียกว่า comics strips แต่ถ้านำมาพิมพ์รวมเล่มจะแบ่งออกเป็น 2 ชนิด คือ คอมิกบุ๊ค และคอมิกบุ๊ค นั้นคือการ์ตูนที่มาจากฝั่งตะวันตก โดยค่ายอย่างเช่น มาร์เวลคอมิกส์, ดีซีคอมิกส์ หรือดาร์กฮอร์สคอมิกส์ มีผู้บุกเบิกคือ สแตน ลี ที่มีผลงานสร้างชื่อเสียง เช่น สไปเดอร์แมนและเอ็กซ์เม็น โดยผลงานชิ้นแรกที่ถูกตีพิมพ์คือ วันเดอร์บอย ซึ่งมีจุดเด่นคือการตัดภาพที่คมชัดหรือมีภาพตัวละครที่มีลักษณะทะลุทะลวงจากกรอบ (hyperkinetic) มีความลึกของภาพและสีสันที่ชัดเจนและเนื้อหาที่มีมิติ ช่งเวลาที่ซับซ้อน
และ มีลักษณะเชื่อมต่อกันระหว่างเรื่องราวแบบห้วงมิติเดียว หรือหลายห้วงมิติ ซึ่งตัวละครต่างมีความเชื่อมโยงความสัมพันธ์ซึ่งกัน โดยเหตุการณ์ที่เกิดขึ้นในแต่ละเรื่องราวนั้นจะส่งกระทบต่อตัวละครอื่นๆในจักรวาลเดียวกันด้วย
ดูเพิ่ม

มังงะ
การ์ตูนสี่ช่อง
หนังสืออ่านเพิ่ม

David Carrier, The Aesthetics of Comics, Penn State Press, 2002 ISBN 0-271-02188-8
Will Eisner Comics and Sequential Art Poorhouse Press 1985 ISBN 0-9614728-0-4
Will Eisner Graphic Storytelling Poorhouse Press 1995 ISBN 0-9614728-3-9
Gary Groth & R. Fiore The New Comics Berkley Books 1988 ISBN 0-425-11366-3
Maurice Horn ed. The World Encyclopedia of Comics Avon 1977 ISBN 0-87754-323-2
Scott McCloud Understanding Comics - the Invisible Art HarperCollins 1994 ISBN 0-613-02782-5
Roger Sabin Comics, Comix and Graphic Novels: a History of Comic Art Phaidon 1996 ISBN 0-7148-3993-0
Coulton Waugh The Comics The Macmillan Company 1947 ISBN 0-87805-499-5
Richard O'Brien The Golden Age of Comics, Ballantine Books, 1977. ISBN 0-345-25535-6
แหล่งข้อมูลอื่น

การ์ตูนช่อง ที่เว็บไซต์ Curlie
Billy Ireland Cartoon Library & Museum เก็บถาวร 2007-07-10 ที่ เวย์แบ็กแมชชีน
Michigan State University Comic Art Collection เก็บถาวร 2009-05-03 ที่ เวย์แบ็กแมชชีน
Comic Art Collection เก็บถาวร 2011-07-19 ที่ เวย์แบ็กแมชชีน at the University of Missouri
Comic Book Database เก็บถาวร 2019-12-17 ที่ เวย์แบ็กแมชชีน
Grand Comics Database
Comics Archives and Editorial Cartoons
Cartoon Art Museum of San Francisco
Time Archives' Collection of Comics เก็บถาวร 2012-12-16 ที่ archive.today
Historieta y Animación เก็บถาวร 2011-11-15 ที่ เวย์แบ็กแมชชีน
Download Comics for Free
"Comics in the National Art Library". Prints & Books. Victoria and Albert Museum. คลังข้อมูลเก่าเก็บจากแหล่งเดิมเมื่อ 2009-11-04. สืบค้นเมื่อ 2011-03-15.
กำเนิดราชวงศ์ฮั่น

| กำเนิดราชวงศ์ฮั่น |
| --- | --- |
ประเภท: Historical drama
กำกับโดย: Wei Handao
ผู้กำกับศิลป์: Xia Nan
แสดงนำ: Hu Jun Xiao Rongsheng Jacklyn Wu Kristy Yang Wang Gang Li Li-chun
ผู้ประพันธ์ดนตรีแก่นเรื่อง: Zhang Shaoting Singlee Wang Jian
ดนตรีแก่นเรื่องเปิด: Tianxia Shi, Yiju Qi (天下事、一局棋) performed by Dai Yuqiang
ดนตรีแก่นเรื่องปิด: Kan Qing (勘情) performed by Zhu Hua and Liu Yanyan
ประเทศแหล่งกำเนิด: China
ภาษาต้นฉบับ: Mandarin
จำนวนตอน: 21 (China) 50 (other regions)
การผลิต
ผู้อำนวยการผลิต: Wei Handao Huang Weiming
ผู้อำนวยการสร้าง: Li Qingyu Huang Yonghui
สถานที่ถ่ายทำ: China
ผู้ลำดับภาพ: Zhou Changfu Liu Lan
ความยาวตอน: 45 minutes per episode (50 episodes version)
ออกอากาศ
เครือข่าย: CCTV
กำเนิดราชวงศ์ฮั่น (อังกฤษ: The Story of Han Dynasty) เป็นละครโทรทัศน์จีนแนวอิงประวัติศาสตร์ออกอากาศทาง ซีซีทีวี เมื่อปี ค.ศ. 2003 โดยดำเนินเรื่องผ่านการต่อสู้เพื่อแย่งชิงอำนาจของ เซี่ยงอวี่ และ หลิวปัง ตั้งแต่ช่วงปลาย ราชวงศ์ฉิน จนถึง สงครามฉู่-ฮั่น ซึ่งท้ายที่สุดก็เป็นหลิวปังที่ได้ชัยชนะ
การ์ฟีลด์

| การ์ฟีลด์ |
| --- | --- |
จากซ้ายไปขวา:   เนอร์มัล, โอดี, การ์ฟีลด์, อาร์ลีน และปูกี
ผู้เขียน: จิม เดวิส
Website: Garfield.com
สถานะปัจจุบัน / กำหนด: ดำเนินต่อ/ทุกวัน
วันเปิดตัว: 19 มิถุนายน 1978; 46 ปีก่อน (1978-06-19)
Syndicate(s): Universal Press Syndicate/Universal Uclick/Andrews McMeel Syndication (1994–ปัจจุบัน) United Feature Syndicate (1978–1993)
ผู้พิมพ์: Random House (ภายใต้Ballantine Books), Andrews McMeel Publishing (บางโอกาส)
ประเภท: ตลกขบขัน
การ์ฟีลด์ (อังกฤษ: Garfield) เป็นการ์ตูนช่องเรื่องสั้น เขียนโดย จิม เดวิส ตัวละครนำในเรื่องได้แก่ เจ้าแมวอ้วน การ์ฟีลด์ เจ้าหมาน้อย โอดี้ และหนุ่มผู้เป็นเจ้าของเจ้าการ์ฟิลด์และโอดี้ จอน อาร์บัคเคิ้ล ในปี ค.ศ. 2006 การ์ตูนช่องเรื่องการ์ฟีลด์ถูกตีพิมพ์ในหนังสือพิมพ์กว่า 2,570 ฉบับทั่วโลก หนังสือกินเนสบุ๊คได้บันทึกว่าการ์ตูนเรื่องนี้ เป็นการ์ตูนช่องที่ได้รับการตีพิมพ์มากที่สุดในโลก นอกจากนี้ ความสำเร็จของการ์ฟีลด์มิได้หยุดแค่ในหนังสือพิมพ์ การ์ฟีลด์ยังปรากฏโฉมในรูปแบบ
การ์ตูนคอมมิค การ์ตูนแอนนิเมชั่น ภาพยนตร์ และสินค้าลิขสิทธิ์อื่นๆ อีกมากมายหลายรูปแบบ ถือเป็นการ์ตูนอเมริกันที่ประสบความสำเร็จที่สุดเรื่องหนึ่ง
ที่มาของชื่อ การ์ฟีลด์

จิม เดวิส ผู้ให้กำเนิดเจ้าเหมียวอ้วน การ์ฟีลด์ ได้นำชื่อนี้มาจากปู่ของเขา เจมส์ การ์ฟีลด์ เดวิส ซึ่งชื่อของปู่ได้ตั้งตามชื่อของอดีตประธานาธิบดีแห่งสหรัฐอเมริกา เจมส์ การ์ฟีลด์
ตัวละคร

บทความหลัก: รายชื่อตัวละครในเรื่องการ์ฟีลด์
ภาพยนตร์

การ์ฟิลด์ เดอะ มูฟวี่ (2004)
การ์ฟิลด์ 2 ตอน อลเวงเจ้าชายบัลลังก์เหมียว (2006)
Garfield Gets Real (2007)
Garfield's Fun Fest (2008)
Garfield's Pet Force (2009)
เดอะ การ์ฟิลด์ มูฟวี่ (2024)
แหล่งข้อมูลอื่น

เว็บไซต์การ์ฟีลด์อย่างเป็นทางการ
ทวิตเตอร์อย่างเป็นทางการ
แฟนเพจบนเฟซบุ๊คอย่างเป็นทางการ
กาเซี่ยง

กาเซี่ยง มีชื่อในสำเนียงจีนกลางว่า เจี๋ยสวี่ (อังกฤษ: Jia Xu; จีนตัวย่อ: 贾诩; จีนตัวเต็ม: 賈詡; พินอิน: Jiá Xù; เวด-ไจลส์: Chia Xü) ชื่อรอง เหวินเหอ (อังกฤษ: Wenhe ; จีน: 文和; พินอิน: Wénhé; เวด-ไจลส์: Wen-he) เป็นขุนนางของวุยก๊กในช่วงต้นยุคสามก๊ก เขาเริ่มรับราชการในช่วงปลายราชวงศ์ฮั่นตะวันออกในฐานะขุนนางชั้นผู้น้อย ในปี ค.ศ. 189 เมื่อตั๋งโต๊ะเข้าควบคุมราชสำนักฮั่น เขามอบหมายให้กาเซี่ยงเข้าร่วมหน่วยทหารที่นำโดยงิวฮู ลูกเขยของเขา ในปี ค.ศ. 192 หลังจากที่ตั๋งโต๊ะถูกลอบสังหารโดยลิโป้ ซึ่งเป็นองครักษ์ส่วนตัวและบุตรบุญธรรมของเขา กาเซี่ยงแนะนำให้ลิฉุย, กุยกีและผู้ภักดีต่อตั๋งโต๊ะตีโต้กลับและยึดการควบคุมเมืองหลวงของจักรวรรดิคือฉางอานจากรัฐบาลใหม่ที่นำโดยลิโป้และอ้องอุ้น หลังจากที่ลิฉุยและขุนพลคนอื่นๆ เอาชนะลิโป้และยึดครองฉางอาน กาเซี่ยงก็รับราชการภายใต้รัฐบาลกลางที่นำโดยพวกเขา ในช่วงเวลานี้เขารับประกันความปลอดภัยของจักรพรรดิหุ่นเชิดคือพระเจ้าเหี้ยนเต้ซึ่งถูกลิฉุยจับเป็นตัวประกัน เขายังพยายามป้องกันความขัดแย้งภายในระหว่างลิฉุยและกุยกี หลังจากที่พระเจ้าเหี้ยนเต้หลบหนีจากฉางอัน กาเซี่ยงก็ออกจากลิฉุยและเข้าร่วมกับขุนพลต้วนเว่ย์ในช่วงสั้น ๆ ก่อนที่จะกลายเป็นนักยุทธศาสตร์ให้กับเตียวสิ้ว
มีชื่อรองว่า เหวินเหอ เป็นคนมีประสบการณ์สูงและมีสติปัญญาเป็นเลิศ เริ่มแรกเป็นที่ปรึกษาให้แก่ลิฉุยและกุยกี ด้วยสติปัญญาอันสูงส่ง สามารถทำให้ลิฉุย กุยกีอยู่บนอำนาจได้นาน แต่ต่อมาเกิดไม่พอใจลิฉุยและกุยกี จึงไปอยู่กับเตียวสิ้ว กาเซี่ยงมีเพื่อนที่เป็นที่ปรึกษาอยู่เตงเชีย คือ เลียวตู้
ประวัติ

ช่วงที่เตียวสิ้วยอมมอบเมืองให้แก่โจโฉอย่างเต็มใจ แต่กลับเกิดเหตุการณ์ที่โจโฉเกิดไปหลงนางเจ๋าซือ ภรรยาม่ายของเตียวเจ อาของเตียวสิ้ว ทำให้เตียวสิ้วโกรธมาก กาเซี่ยงก็ได้วางแผนมากมายให้เตียวสิ้ว จนสามารถวางแผนฆ่าเตียนอุย นายทหารองค์รักษ์ของโจโฉได้ และโจโฉก็เกือบเอาชีวิตไม่รอด และต้องเสียโจงั่งผู้บุตรและโจอันบิ๋นผู้หลานด้วย ต่อมาโจโฉก็ยกทัพมาตีเตียวสิ้วอีก เตียวสิ้วซึ่งร่วมมือกับฝ่ายเล่าเปียว ได้ไปต้านโจโฉซึ่งตอนแรกเตียวสิ้วเสียเปรียบ แต่กาเซี่ยงก็ได้วางแผนดี ๆ มากมาย ถึงกับบอกว่าถ้าแพ้ครั้งนี้จะยอมถูกตัดหัว แล้วก็ทำได้จริง ๆ อีกทั้งโจโฉต้องถอยทัพไปเนื่องจากอ้วนเสี้ยวจะมาตีเมือง ทำให้เตียวสิ้วชนะฝ่ายโจโฉได้ เตียวสิ้วและเล่าเปียวนั้นถึงกับออกปากชมว่ากาเซี่ยงเป็นยอดคน
กาเซี่ยงได้แนะนำให้เตียวสิ้วสวามิภักดิ์กับโจโฉ ดีกว่าที่จะไปร่วมมือกับอ้วนเสี้ยว โดยการขับไล่ทูตของอ้วนเสี้ยวอย่างไม่ใยดี พอเตียวสิ้วนั้นมาต่อว่า กาเซี่ยงก็ให้เหตุผลทำนองว่า อยู่กับโจโฉแล้วจะส่งผลดีมากกว่าอยู่กับอ้วนเสี้ยว ทำให้เตียวสิ้วตกลง แล้วในที่สุดกาเซี่ยงก็ได้อยู่กับฝ่ายโจโฉ เตียวสิ้วได้รับการแต่งตั้งเป็นขุนพล ส่วนกาเซี่ยงนั้นมีบทบาทสำคัญมากในยุคของโจโฉเรืองอำนาจในศึกผาแดง กาเซี่ยงเป็นผู้ทัดทานไม่ให้โจโฉยกทัพไปตีซุนกวน แต่โจโฉไม่ฟัง ก็เลยประสบความพ่ายแพ้อย่างราบคาบในศึกผาแดง
กาเซี่ยงเป็นผู้คิดอุบายปราบม้าเฉียว โดยให้โจโฉส่งจดหมายที่แสร้งทำเป็นลบข้อความที่สำคัญส่งมาให้หันซุยผู้ช่วยของม้าเฉียว ทำให้ม้าเฉียวเข้าใจว่าหันซุยพยายามลบข้อความที่สำคัญเพื่อไม่ให้ม้าเฉียวรู้ และระแวงว่าหันซุยจะสวามิภักดิ์ต่อโจโฉ เมื่อเกิดความแตกแยกระหว่างทั้งสอง ต่อมาหันซุยจึงสวามิภักดิ์ต่อโจโฉจริง ๆ โจโฉจึงตีทัพม้าเฉียวจนต้องหนีตายไปพึ่งเตียวล่อ ถือได้ว่ากาเซี่ยงมีความชอบในการตีทัพม้าเฉียวเป็นอย่างมาก
กาเซี่ยงนั้นมีส่วนร่วมในการในคำแนะนำในการตั้งรัชทายาทของโจโฉ โดยเมื่อโจโฉถามกาเซี่ยงเรื่องรัชทายาทว่าจะตั้งใครระหว่างโจผีและโจสิด กาเซี่ยงก็ทำทีไปคิดถึงเรื่องอื่น โจโฉถามว่าคิดถึงเรื่องอะไรอยู่ กาเซี่ยงตอบชัดถ้อยชัดคำว่า "ข้าพเจ้าคิดถึงเรื่องที่ตระกูลของเล่าเปียวและอ้วนเสี้ยวที่ตายหมดไปแล้วทั้งคู่" ความหมายก็คือเล่าเปียวและอ้วนเสี้ยวไม่ได้ตั้งลูกชายคนโตเป็นรัชทายาท ให้ผู้น้องเป็นรัชทายาทแทน ทำให้เกิดเรื่องวุ่นวายตามมาภายหลัง ควรที่จะตั้งโจผีลูกชายคนโตของโจโฉขึ้นเป็นรัชทายาทแทน โจโฉเห็นด้วยกับความคิดนี้ โจผีจึงได้เป็นรัชทายาทคนต่อไป เรียกได้ว่ากาเซี่ยงมีส่วนทำให้โจผีได้ครองราชย์ต่อจากโจโฉ และกาเซี่ยงผู้นี้เองที่สนับสนุนโจผีในการยึดบัลลังก์จากพระเจ้าเหี้ยนเต้
ในสมัยพระเจ้าโจผีขึ้นเป็นฮ่องเต้ กาเซี่ยงก็ได้ทัดทานไม่ให้โจผีไปตีซุนกวน แต่โจผีก็ยังไม่ฟัง โจผีประสบความพ่ายแพ้อีกครั้ง ทั้งยังเสียทหารเอกเตียวเลี้ยวไปในสนามรบอีกด้วย กาเซี่ยงยังเป็นคนสมถะ ไม่ชอบทำตัวเด่นดัง และเป็นคนที่จริงใจต่อผู้อื่นในก๊กของโจโฉ ด้วยการกระทำเช่นนี้ ทำให้คนในวุยก๊กยกย่องกาเซี่ยงว่าเป็นกุนซือที่เพียบพร้อมไปด้วยสติปัญญาและนิสัยอีกคนหนึ่งในขณะที่โจผีครองราชย์ได้ 3 ปี นับว่าสร้างคุณประโยชน์ให้แก่ฝ่ายวุยก๊กมหาศาล ถือเป็นอัจฉริยะที่เกิดขึ้นมาในยุคสามก๊กอีกคนหนึ่ง โดยในประเทศจีนเทียบกาเซี่ยงว่ามีสติปัญญาทัดเทียมฮกหลงเลยทีเดียว เนื่องจากแผนการที่ออกมาจากมันสมองของกาเซี่ยงนั้นไม่เคยผิดพลาดเลยสักครั้ง
กาเซี่ยงก่อนจะถึงแก่กรรมได้สั่งเสียลูก ๆ ไว้ว่าให้ทำตนรักสันโดษไม่เด่นดังเพราะจะนำภัยมาสู่ตน และกาเซี่ยงก็สิ้นอายุขัยในวัย 77 ปี ซึ่งเมื่อกาเซี่ยงสิ้นแล้วพระเจ้าโจผีก็ได้แต่งตั้งกาเซี่ยงเป็น "เจ้าพระยาสมถะ" และได้รับการยกย่องจากเหล่าแม่ทัพนายกองของวุยก๊กมาก
กาฬโรคต่อมน้ำเหลือง

| กาฬโรคต่อมน้ำเหลือง (Bubonic plague) |
| --- | --- |

A bubo on the upper thigh of a person infected with bubonic plague.
สาขาวิชา: Infectious disease
อาการ: Fever, headaches, vomiting, swollen lymph nodes
การตั้งต้น: 1–7 days after exposure
สาเหตุ: Yersinia pestis spread by fleas
วิธีวินิจฉัย: Finding the bacteria in the blood, sputum, or lymph nodes
การรักษา: Antibiotics such as streptomycin, gentamicin, or doxycycline
ความชุก: 650 cases reported a year
การเสียชีวิต: 10% mortality with treatment
กาฬโรคต่อมน้ำเหลือง (อังกฤษ: bubonic plague) เป็นชนิดย่อยชนิดหนึ่งของกาฬโรคซึ่งเกิดจากการติดเชื้อแบคทีเรีย Yersinia pestis ผู้ป่วยจะเริ่มมีอาการคล้ายเป็นไข้หวัดใหญ่เมื่อเวลาผ่านไป 1-7 วันหลังได้รับเชื้อ โดยจะมีไข้ ปวดศีรษะ และอาเจียน ต่อมน้ำเหลืองในบริเวณใกล้เคียงกับจุดที่รับเชื้อโรคผ่านผิวหนังจะบวมโตและมีอาการเจ็บ บางครั้งต่อมน้ำเหลืองเหล่านี้อาจแตกออกเป็นแผลได้
สาเหตุ

กาฬโรคต่อมน้ำเหลืองเกิดจากการติดเชื้อแบคทีเรีย Yersinia pestis โดยมีตัวหมัดหนูเมืองร้อน (Xenopsylla chopis) เป็นพาหะ เฉพาะกรณีที่ผู้ป่วยมีอาการลุกลามจนกลายเป็นกาฬโรคในกระแสเลือด (septicemic plague) เท่านั้น จึงจะสามารถติดต่อกันผ่านการสัมผัสเนื้อเยื่อที่ติดเชื้อหรือการไอได้
แหล่งข้อมูลอื่น

| --- | --- |
การจำแนกโรค: DICD-10: A20.0 ICD-9-CM: 020.0 DiseasesDB: 14226
ทรัพยากรภายนอก: MedlinePlus: 000596
กำลังกึ่งทหาร

กำลังกึ่งทหาร (อังกฤษ: Paramilitary) หมายถึง กำลังซึ่งคุณสมบัติทางทหารหรือองค์การซึ่งการจัด การฝึก วัฒนธรรมย่อย และ (บ่อยครั้ง) หน้าที่คล้ายกับของทหารอาชีพ แต่ไม่ถือว่าเป็นส่วนหนึ่งของกองทัพอย่างเป็นทางการของรัฐ ภายใต้กฎหมายการขัดกันด้วยอาวุธ รัฐอาจรวมองค์การกำลังกึ่งทหารหรือหน่วยงานติดอาวุธซึ่งได้รับมอบหมายหน้าที่ตำรวจเข้าเป็นส่วนหนึ่งของกองทัพด้วย คู่ขัดแย้งอื่นจำเป็นต้องรับทราบด้วย
ทหารรับจ้างและบริษัทความมั่นคงทางทหารเอกชนมิใช่กำลังกึ่งทหาร กฎหมายระหว่างประเทศห้ามการฝึก การเกณฑ์และการใช้กำลังทหารรับจ้าง
ตัวอย่าง

กองกำลังทหารนอกแบบ (irregular military) เช่น กองกำลังอาสาสมัคร (militia) กองโจร ฯลฯ
กองกำลังสนับสนุน (auxiliary force) ของกองทัพ
ตำรวจบางประเภท เช่น ตำรวจกองหนุน (auxiliary police)
กองกำลังป้องกันชายแดน (border guard)
องค์การนักเรียนนายทหารเยาวชนซึ่งไม่มีบทบาทในยามสงคราม เช่น เหล่านักเรียนนายทหารแห่งชาติของกลุ่มประเทศเครือจักรภพแห่งประชาชาติ
กองอาสารักษาดินแดน
ทหารพราน
สารวัตรทหาร
อื่น ๆ เช่น ชุทซ์ชทัฟเฟล (เอสเอส) ของนาซีเยอรมนี
กองเสือป่า
กำลังเสือภูฏาน

กำลังเสือภูฏาน (อังกฤษ: Bhutan Tiger Force) เป็นปีกติดอาวุธของพรรคคอมมิวนิสต์ภูฏาน (มาร์กซ์-เลนิน-ลัทธิเหมา)
ปฏิกิริยา

ในวันที่ 13 ธันวาคม ค.ศ. 2007 กำลังเสือภูฏาน ได้รับบาดเจ็บจากการลี้ภัยที่เบลดานจีในประเทศเนปาล
กำแพงคูลอมบ์

กำแพงคูลอมบ์ (อังกฤษ: Coulomb barrier) ตั้งชื่อตามกฎของคูลอมบ์ ซึ่งตั้งชื่อตามนักฟิสิกส์ ชาร์ล-โอกุสแต็ง เดอ คูลอมบ์ (1736–1806) เป็นกำแพงพลังงานที่เกิดจากปฏิกิริยาไฟฟ้าสถิตย์ซึ่งนิวเคลียสสองตัวจะต้องเอาชนะให้ได้เพื่อจะเข้าใกล้กันมากพอจะทำอันตรกิริยานิวเคลียร์ต่อกันได้ กำแพงพลังงานนี้ได้จากพลังงานศักย์ของไฟฟ้าสถิตย์
โดยที่
ค่า U ที่เป็นบวกหมายถึงเป็นแรงผลัก อนุภาคที่จะทำอันตรกิริยาจึงมีระดับพลังงานสูงขึ้นเมื่อเข้าใกล้กัน ค่าพลังงานศักย์ที่เป็นลบหมายถึงสถานะที่เป็นพันธะกัน (เนื่องจากแรงยึดเหนี่ยว)
กำลังตอบสนองแห่งเนโท

| กำลังตอบสนองแห่งเนโท |
| --- | --- |
ตรากำลังตอบสนองแห่งเนโท
ประจำการ: 2003–ปัจจุบัน
ขึ้นต่อ:  องค์การสนธิสัญญาแอตแลนติกเหนือ
รูปแบบ: กำลังพหุชาติ
บทบาท: กำลังเคลื่อนที่เร็ว
กำลังรบ: 40,000 นาย (วางแผน 300,000+ นาย)
ขึ้นกับ: ศูนย์บัญชาการทหารสูงสุดผสมชาติยุโรป
ที่ตั้ง บก.: บรัสเซลส์และนาโปลี (ผลัดเปลี่ยนรายปี)
เว็บไซต์: เว็บไซต์ทางการ
กำลังตอบสนองแห่งเนโท (อังกฤษ: NATO Response Force) หรือ NRF คือกำลังเคลื่อนที่เร็วพร้อมรบของเนโท ซึ่งประกอบด้วยกำลังทางบก, กำลังทางทะเล, กำลังทางอากาศ และกำลังรบพิเศษ จากบรรดาประเทศสมาชิกเนโทรวมถึงบางประเทศนอกสมาชิกเนโท ซึ่งมีความสามารถเคลื่อนที่อย่างรวดเร็ว ในปัจจุบัน กำลังตอบสนองแห่งเนโทมีกำลังพลประมาณ 40,000 นาย และมีแผนงานที่จะเพิ่มให้ถึงมากกว่า 300,000 นาย
กำลังตอบสนองแห่งเนโทถูกก่อตั้งขึ้นในเดือนมิถุนายน 2003 จากผลของการประชุมสุดยอด ณ ปราก 2002 ซึ่งเดิมที หน่วยนี้มีหน้าที่บรรเทาสาธารณภัยและรักษาความมั่นคงเท่านั้น กระทั่งรัสเซียรุกรานยูเครนในเดือนกุมภาพันธ์ 2022 หน่วยนี้ก็ได้รับมอบหมายหน้าที่รบเป็นครั้งแรก
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ  เช็กเกีย
กาแลคซี เน็กซัส

| --- | --- |

กาแลคซี เน็กซัส
ตราสินค้า: กูเกิล / ซัมซุง
ผู้พัฒนา: ซัมซุง
ผู้ผลิต: ซัมซุง
ซีรีส์: กูเกิล เน็กซัส, ซัมซุง กาแลคซี
เครือข่ายที่รองรับ:  รายการ GSM/GPRS/EDGE 850/900/1800/1900   HSPA 850/900/1700/1900/2100   HSDPA 21 Mbps   HSUPA 5.76 Mbps   LTE (Verizon, Sprint)  
เปิดตัวครั้งแรก: 17 พฤศจิกายน 2011
ยกเลิกการผลิต: 29 ตุลาคม 2012
รุ่นก่อนหน้า: เน็กซัสเอส
รุ่นถัดไป: เน็กซัส 4
รุ่นที่เกี่ยวข้อง: เน็กซัส 7
รูปแบบ: สมาร์ทโฟน
ลักษณะการออกแบบ: Slate
ขนาด: สูง 135.5 mm (5.33 in) กว้าง 67.94 mm (2.675 in) หนา 8.94 mm (0.352 in) หรือ 9.47 mm (0.373 in) (LTE)
น้ำหนัก: 135 g (4.8 oz)
ระบบปฏิบัติการ: แอนดรอยด์ 4.0 "ไอศกรีมแซนด์วิช" (สามารถอัปเกรดเป็น 4.3 "เจลลีบีน")
ระบบบนชิป: Texas Instruments OMAP 4460
ซีพียู: 1.2 GHz dual-core ARM Cortex-A9
จีพียู: 307 MHz  PowerVR SGX540
หน่วยความจำระบบ: 1 GB
หน่วยความจำ: 16/32 GB (depending on versions)
แบตเตอรี่: 1,750 mAh (HSPA+ version)  1,850 mAh (LTE version)  internal user-replaceable   2,000 mAh (Official extended battery. Korean Variants includes both 1,750mAh and 2,000mAh batteries) rechargeable Li-ion
การป้อนข้อมูล:  รายการ Multi-touch, capacitive touchscreen   Accelerometer   3-axis gyroscope   A-GPS   Barometer   3-axis Digital compass   Proximity sensor   Dual microphones for active noise cancellation  
จอแสดงผล: 4.65 in (118 mm) diagonal HD Super AMOLED with RGBG-Matrix (PenTile)  1280×720 px *(316 ppi)   16:9 aspect-ratio   10 μs response time
กล้องหลัง: 5 MP (2592×1936 px)   Autofocus, zero shutter lag, single LED flash   1080p video recording  (1920×1080 @ 24 fps)
กล้องหน้า: 1.3 MP, 720p video (1280x720 @ 30 fps)
การเชื่อมต่อ:  รายการ 3.5 mm TRRS   GPS   DLNA   Micro USB 2.0 with USB On-The-Go  MHL   Bluetooth (3.0 enabled, 4.0 compatible hardware)  NFC   ไวไฟ 802.11a/b/g/n (2.4/5 GHz)  
ความเข้ากันได้ของเครื่องช่วยฟัง: M4
กาแลคซี เน็กซัส (อังกฤษ: Galaxy Nexus; รหัสเครื่อง GT-I9250; ชื่อรหัส Maguro) เป็นสมาร์ตโฟนจอสัมผัสในระบบปฏิบัติการแอนดรอยด์ ผลิตร่วมกันระหว่างกูเกิลกับซัมซุง เป็นรุ่นที่ 3 ในตระกูลกูเกิล เน็กซัส กาแลคซี เน็กซัสใช้จอแสดงผล Super AMOLED และปรับปรุงกล้องถ่ายภาพให้ดีขึ้น มาพร้อมแอนดรอยด์รุ่น 4.0 ไอศกรีม แซนด์วิช ในบราซิล กาแลคซี เน็กซัสจะรู้จักในชื่อ กาแลคซี เอ็กซ์
กาแลคซี เน็กซัสถูกเปิดตัวในวันที่ 19 ตุลาคม ค.ศ. 2011 ในฮ่องกง และวางจำหน่ายในยุโรปเมื่อ 17 พฤศจิกายน ค.ศ. 2011 กาแลคซี เน็กซัสเป็นหนึ่งในสมาร์ตโฟนที่แนะนำโดย Android Open Source Project (AOSP) สำหรับการพัฒนาแอปพลิเคชันจากแอนดรอยด์โดยตรง
ในวันที่ 29 ตุลาคม ค.ศ. 2012 กูเกิล เพลย์ ก็ได้ยุติการจำหน่ายกาแลคซี เน็กซัส หลังมีกาเปิดตัวเน็กซัส 4